Islando

**Islando** esas lando jacanta an nordal Europa. Ol konsistas ek la samnoma insulo plu altra mikra vicina insuleti, inter la kontinento Europana e Grenlando.

## Historio

L'unesma habitanti di Islando desembarkis en l'insulo en 874. Ingólfr Arnarson divenis l'unesma permaninta habitanto dil insulo. Cirkume la yaro 1000 la habitanti adoptis kristanismo kom religio. En 1262 ol divenis parto di Norvegiana rejio.

Dum la fino dil 14ma yarcento l'insulo divenis Dana teritorio. Ye la 1ma di decembro 1918 ol nedependanteskis kom rejio, ed ye la 17ma di junio 1944 ol divenis republiko.

En 1949 ol divenis membro di NATO. Pos la Duesma mondomilito l'ekonomio kreskis multe, preter-vehita da industrio di peskado.

## Politiko

La Parlamento di Islando (en Islandana linguo: *Alþingi*, pronuncez 'Althigi') kreesis en 930, e judikesas kom la maxim anciena parlamentala demokratio de la mondo. Nun l**Alþingi'' havas 63 membri, qui elektesas dal populo por 4 yari.

De la [[17ma di junio]] [[1944]] til nun Islando esas [[parlamento|parlamentala]] [[republiko]]. La prezidanto elektesas dal populo por 4-yara periodo. La nuna prezidanto, pos la [[1ma di agosto]] [[2024]], esas [[Halla Tómasdóttir]]. Lu selektas la [[chefministro]] inter la membri del parlamento. La chefministrino, pos la [[21ma di decembro]] [[2024]], esas [[Kristrún Frostadóttir]].

La Supra Korto esas la maxim alta apelo-korto di Islando. Ol konsistas ek 9 judiciisti, qui indikesas dal prezidanto di la republiko e konfirmesas dal ministro por internal aferi. La nuna [[konstituco]] di la lando adoptesis ye la 17ma di junio 1944, kande la lando divenis republiko.

Islando esas membro di [[NATO]] me ne di [[EU]].

== Geografio ==

Islando jacas an la nordo dil [[Oceano Atlantiko]], sude de la [[Polala Arktika Cirklo]]. Geografiale ol judikesas kom parto di [[Europa]], ma geologiale ol apartenas ad Europa ed [[Amerika]]. La maxim proxima insuli esas [[Grenlando]], jacanta 287 km adweste, e [[Faero]], jacanta 420 km adsude. La maxim proxima kontinentala lando esas [[Norvegia]], 970 km adeste.

Islando esas la 18ma maxim granda [[insulo]] del mondo, e la 2ma maxim granda de [[Europa]] dop [[Britania]]. Ek lua surfaco, 62,7% kovresas da [[tundro]], 14,3% kovresas da lagi e [[glaciero|glacieri]] e nur 23% kovresas da vejetantaro. La maxim granda glaciero esas [[Vatnajökull]], havanta entote  km² di surfaco, la maxim granda glaciero de Europa.

Proxim Islando existas cirkume 30 insuli, inkluzite Grímsey, jacanta exakte an la Polala Arktika Cirklo. Lua fluvii fluas de la centro del insulo a la litoro. La du maxim longa fluvii esas Þjórsá, longa de 230 km an la sudwesto di la lando, e Jökulsá á Fjöllum, an la nordwesto di la lando e longa de 206 km.

Lua chefurbo e precipua urbo esas [[Reykjavík]]. Altra urbi importanta esas [[Akureyri]], [[Reykjanesbær]], [[Kópavogur]] e [[Hafnarfjödur]].

== Ekonomio ==

La valuto di Islando esas [[Islandana krono]]. Segun inquesto qua eventis ye la [[5ma di marto]] [[2010]] pri l'adopto di [[Euro]], 31% ek la votinti esis favorebla dum ke 69% esis kontra.

Dum la lasta yardeko, la manufakturi e la servadi di Islandana ekonomio diversigesis, note la developo di programi por komputeri, [[bioteknologio]], e financala servadi.

== Demografio ==


Segun statistiki de ''The World Factbook'' por julio 2018, Islando havis  habitanti. La maxim multa (81%) esas homogenea mixo inter Vikingi de Norvegia, e Kelti. La habitanti kun stranjera ancestraro esas 19%. La habitantaro koncentresas en [[Reykjavík]] e lua metropolala regiono, qua havas entote 200.000 habitanti, o 64% ek tota habitantaro.

L'oficala linguo di la lando esas [[Islandana linguo|Islandana]]. L'Angla, la Germana e Nordala lingui (Dana, Norvegiana...) anke parolesas.

La [[religio]] kun maxim granda nombro di adepti esas [[Luteranismo]], praktikata da 67,2% de la habitantaro. Katoliki esas 3,9%, adepti de la Libera Kirko di Reykjavík esas 2,8%, 2% esas adepti de la Libera kirko di Hafnarfjordur, 1,2% del Asociuro Asatru, 0,9% esas adepti de la Nedependanta kongregaciono, 4% praktikas altra religii, 6,7% praktikas nula religio, e 11,3% ne informis pri religio.

== Kulturo ==
La klasika [[literaturo]] di Islando konsistas ek rakonti (nomizita ''saga'') pri l'anciena historio di la lando. Exemple, la ''Brennu-Njáls saga'' pri epika sangoza feuto, od ''Eiríkis saga'', pri la deskovro di [[Grenlando]] e [[Vinlando]], nuna [[Newfoundland]]. La [[Biblo]] tradukesis ad [[Islandana linguo|Islandana]] e publikigesis en la [[16ma yarcento]]. Dum la [[19ma yarcento]] la precipua poeto esis [[Jónas Hallgrímsson]]. Dum la [[20ma yarcento]] [[Halldór Laxness]] divenis la maxim notora Islandana skriptisto, e recevis la [[Listo di Nobel-laureati pri literaturo|Nobel-premio]] pri [[literaturo]] en [[1955]].

[[Björk]] esas un ek la maxim konocata kantistini di Islando. La bando [[Sigur Rós]] anke esas notora.

Islandani ne uzas familiala nomi oficale. Oficala esas la prenomo, ed, exemple, telefonilo-katalogi esas ordinita segun prenomi.

== Sporto ==
[[Sporto]] esas importanta parto de Islandana kulturo, e la maxim multa habitanti praktikas adminime un. La maxim populara sporto esas ''Glíma'', sorto di lukto qua probable originis dum Mezepoko.

La populara sporti esas [[futbalo]], [[atletismo]], [[handbalo]] e [[basketbalo]]. En 2016, la nacionala futbalo-esquado di Islando unesmafoye partoprenis la championkonkurso di [[UEFA]], ed en 2018 ol unesmafoye partoprenis la [[Mondala Kupo di Futbalo]].

== Referi ==




== Extera ligili ==
**en Angla:'''
* Oficala pagino di Islando
* Islandana Servico pri Exteral Aferi